Wir die .. meistrin und der samunge gemeinlich deß imbeslossnen.
conuētes ze dem gotzhuse Inderlappen.. Bekennen offenlich und gesprechn
bi üsim orden daß vorziten swester Anna von Ansolringen von ordnūge
und almuͦsen Walt'hs seligen ewirtin von Hasle wilent gesessen ze Thune
unß geantwurtet und bezalt hat zwentzig guͦte guldin die oͧch under die psonen
unsrß coventes do gewonlich geteilt wurden dis wir oͧch fur ir welten und getuͤrsten
gesprechen ob eß notdurftig wurde und dirre dingen ze warheit hab̄n wir die
meistrin und d' cōvente imbeslossen ze Ind'lappen vorg erbeten den erwirdigen
Niclauß probste deß selbn̄ gotzhuseß uns'n obn̄ und schirmer daß d' sine ingesigel durch
unser bethe willen für unß gedrugket hat uff disen briefe ze ende dire schrift datum
Scolastice virginiß anno dm̄i m° ccccij° ..